Den Vest-Sjællandske Avis, 1816-05-28
(Jndsendt fra Herlufsholm.) Den 23de Mai helligholdt den adelige frie Skole Herlufsholm sin Stifters, Rigsadmiral Herloff Trolles trehundredaarige Fødselsdag, hvortil der forud var indbuden ved et Program af Dr. Melchior, Lærer ved Skolen. Klokken 1 forkyndtes ved Klokkernes Ringning Festens Begyndelse; og efterat først alle de Personer, som uden at være indbudne ønskede at deeltage i Festen, vare indladte. i Kirken (saavidt Rummet vilde tillade, thi flere havde indfundet sig end Kirken kunde rumme) begyndte Processionen fra Directeurens Værelser, hvor Selskabet havde forsamlet sig, Parviis i følgende Orden: 1) Disciplene efter deres Orden i Skolen, de yngste først, de ældste sidst, 2) Skolens Lærere; 3) Skolens Directeur, Hans Exellence Geheime-Stats- og Justitsminister, Cancelliepræsident v. Kaas med Skolens Rector; 4) de indbudne Herlovianere, 5) Forvalteren med Godsets Gaard fæstere; 6) de øvrige Jndbudne i den Orden som deres Rang og Stand medførte. Ved Processionens Jndtrædelse i Kirken præluderedes paa Orgelet, hvormed vedholdtes indtil alle havde faaet Plads, Bønderne i Choret, de øvrige i Stolene i samme Orden som de vare indkomne, og ingen blev derefter indladt i Kirken. Efter 1) en Choral afsiunget af Skolens Disciple med Accompagnement af Jnstrumenter holdt 2) Rector, Justitsraad Brorson sin Jndledningstale fra en Talestol, som forved Choret var opreist, 3) en kort Sang; 4) en Tale af Dr. Theol. Professor C. F. Hornemann, en af Herlufsholms ældste nu levende Disciple, hvori Tateren, efterat have udviklet Herloff Trolles Fortienester, meddeelte en Udsigt over Skolens Historie, samt yttrede sin Erkiendtlighed mod Skolens Stiftere; 5) en Trio afsiunget af Disciplene; 6) Slutningstale af den øverste blandt Skolens nuværende. Disciple, Hr. C. S. W. Zahle, hvori han i en Tiltale til sine Meddisciple viiste, at den bedste Maade for dem til at yttre deres Erkiendtlighed mod Stifterne bestod i, ved Flid og Sædelighed at fremme deres eget Vel og Skolens Ære, 7) Slutningschor. Disse afsiungne Sange vare forfattede af Ridder Th. Thaarup. Under Afsyngningen af en Minde fang, forfattet af Skolens Lærer, Hr. Fogtmann, gik derpaa hele Processionen op igiennem Choret omkring Stifternes Gravmonument, som staaer i Sacrestiet, hvor tvende af Disciplene og tillige Skolens Directør bekrandsede Herluf Trolles og Birg. Gøyes Billeder, hvorefter Processionen begav sig ud af Kirken. Det indbudne Selskab (hvoriblandt befandt sig flere agtede Herlovianere ogsaa 4 af de 7 nuværende Professorer, som fra Herlufsholm ere dimitterede) blev derpaa beværtet i Skolens Auditorium i Forening med Skolens Disciple og Lærere, tilsammen henimod 140 Personer. Godsets Bønder og adskillige flere bleve desuden særskilt beværtede. Ved Bordet blev afsiungen Sange forfattede til denne Høitid af Herlovianerne: Prof. T. C. Bruun, Prof. Rahbek, Adjunct Friis, samt af Præsten Hr. Brasen, og Skaaler bleve udbragte. for Kongen, for Skolens Vel, for Stiftelsens virksomme Bestyrer o. fl. Adskillige havde ved denne Leilighed lagt deres Jnteresse for Stiftelsen for Dagen, saaledes havde Hr. Prof. J. Møller tilsendt Stiftelsen et vakkert Lykønskningsqvad, fra Videnskabernes Beskytterinde, Frue, Grevinde Schimmelmann modtog Stiftelsens Bibliothek paa Høitidsdagen selv, en overrumplende Gave af et særdeles kostbart Pragtværk i fire Foliobind, over Ridder Ham miltons Samling af etturiske Vaser, og fra Hans Excellence, Minister, Geheimeraad (?) Schubart, havde Bibliotheket forhen modtaget en anseelig Gave af meest italienske Værker.